Dňa 16.4.2022 som zaplatila cez tento portál za dom s bazénom a kompletným vybavením, pričom som zaplatila sumu za celý objekt plus servis s tým, že dom mal byť pre 5 dospelých osôb. Táto rezervácia mi bola aj potvrdená pre 5 hostí, pričom najprv sme mali ísť len dvaja dospelí, jedno dieťa (9 rokov) a bábätko (10 mesiacov). Vzhľadom na to, že kapacita domu bola väčšia, nakoniec sa k nám mali pridať ešte dvaja priatelia. O tejto zmene som ubytovateľa informovala 3.5. 2022. On však cez what´s up začal odo mňa pýtať peniaze naviac. Najprv som súhlasila, ale potom som si preštudovala podmienky airbnb a podrobný popis domu a požiadala som ho, že nech mi zmenu rezervácie potvrdí a bez poplatku. Toto on odmietol a tak sme vec riešili cez airbnb. Nakoniec sme aj tak museli peniaze naviac zaplatiť a pritom, keď pri rezervácií domu zadám jednu osobu alebo 4 dospelé osoby, 1 dieťa a 1 bábätko, cena na airbnb je rovnaká! Majiteľ, alebo jeho správca si nakoniec vypýtal peniaze aj za bábätko, lebo podľa neho sme boli v dome pre 5 ľudí 6 osôb ( 4 dospelý, 1 dieťa a 1 bábätko)....
Po príchode náš prekvapil neporiadok a maličké izby. Manželské postele vôbec neboli manželské, jedna bola vyššia a druhá nižšia. Dom je zanedbaný, museli sme si sami poumývať dlážky a aj všetky riady, ktoré sme chceli použiť. Vo vani bola pleseň. Chýbala hubka na riad, kuchynské utierky, tablety do umývačky riadu, sľubovaná soľ či cukor taktiež neboli k dispozícií.. taktiež nebolo k dispozícií náradie na grilovanie, ani sľubované plážové osušky. Navyše po celú dobu na nás útočili komáre. Voda v bazéne bola chladnejšia ako v mori. Jednoducho za danú cenu sa fotky a popis nezhodovali s realitou.
Lokalita Alcúdia je ale perfektná a tak sme sa snažili väčšinu času tráviť mimo domu. V blízkosti sú super obchody, reštaurácie, pláž je naozaj veľmi blízko.
Pre ďalších návštevníkov sme nechali komplet servis (uhlie na grilovanie, kuchynské utierky, kuchynské hubky, soľ, cukor, kávu, čaj, tablety do umývačky... detský bazénik a loptu, detské plienky, detskú kozmetiku, šampóny, krém na opaľovanie, repelenty, sviečky a sprej proti komárom...). Verím, že to tam pre Vás aj zostalo a o to bude Váš pobyt komfortnejší.
Cez airbnb som bola ubytovaná mnohokrát a vo viacerých krajinách sveta. Prvýkrát som sa sklamala a viem, že do budúcna už služby SM -Properties nevyužijem.